CELEX: 62022TN0059
Language: ga
Date: 2022-01-31 00:00:00
Title: Cás T-59/22: Caingean arna tabhairt an 31 Eanáir 2022 – Conserve Italia agus Conserves France v an Coimisiún

4.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 148/23
            
         
      Caingean arna tabhairt an 31 Eanáir 2022 – Conserve Italia agus Conserves France v an Coimisiún
      (Cás T-59/22)
      (2022/C 148/42)
      Teanga an cháis: an Iodáilis
      
         Páirtithe
      
      
         Iarratasóirí: Conserve Italia – Consorzio Italiano fra cooperative agricole Soc. coop. agr. (San Lazzaro di Savena, an Iodáil), Conserves France (Tarascon, an Fhrainc) (ionadaithe: L. Di Via, M. Petite, L. Tresoldi agus E. Belli, dlíodórí)
      
         Cosantóir: An Coimisiún Eorpach
      
         An t-ordú atá á lorg
      
      Iarrann na hiarratasóirí ar an gCúirt Ghinearálta:
      
                  —
               
               
                  a dhearbhú go bhfuil an chaingean inghlactha;
               
            
                  —
               
               
                  Cinneadh C (2021) 8259 ón gCoimisiún Eorpach an 19 Samhain 2021 (Cás AT.40127 – Glasraí stánaithe) a bhaineann le himeachtaí faoi Airteagal 101 CFAE agus Airteagal 53 de Chomhaontú LEE maidir le ríomh na fíneála a chur ar neamhní;
               
            
                  —
               
               
                  méid na fíneála a laghdú agus aon bheart eile is iomchuí dar leis an gCúirt; agus
               
            
                  —
               
               
                  a ordú don Choimisiún Eorpach costais Conserve Italia agus Conserves France a bhaineann leis na himeachtaí seo a íoc.
               
            
         Saincheist dlí arna maíomh
      
      Chun tacú leis an gcaingean, maíonn na hiarratasóirí dhá shaincheist dlí.
      
                  1.
               
               
                  An chéad saincheist dlí, lena n-éilítear sárú ar Airteagal 101(1), CFAE, Airteagal 23(3)(3) de Rialachán 1/2003 (1) agus mír 33 de na Treoirlínte chun na fíneálacha a fhorchuirtear de bhun Airteagal 23(2)(a) de Rialachán 1/2003 a ríomh, mar gheall ar earráid fíorais agus dlí in aicmiú Conserve Italia mar ghnóthas seachas mar chomhlachas gnóthas agus locht maidir le huasmhéid an phionóis a chinneadh.
                  
                              —
                           
                           
                              Maíonn na hiarratasóirí ina leith sin go ndearnadh Conserve Italia a aicmiú go mícheart mar “ghnóthas” seachas mar “chomhlachas gnóthas”, chun críocha Airteagal 101(1) CFAE agus Airteagal 53 den Chomhaontú maidir leis an Limistéar Eorpach Eacnamaíoch (LEE) a chur i bhfeidhm. Mar gheall ar an mainneachtain a aithint sa chinneadh go bhfuil feidhm ag an gcoincheap “comhlachas gnóthas” – de réir an tsainmhínithe chuí agus uathrialaithigh arna fhorbairt le dlí in aghaidh trustaí an Aontais – maidir le Conserve Italia, tharla earráid thromchúiseach i ríomh uasmhéid an phionóis.
                           
                        
            
                  2.
               
               
                  An dara saincheist dlí, lena n-éilítear sárú ar Airteagal 101(1) CFAE, ar Airteagal 23 de Rialachán 1/2003 agus ar mhíreanna 14, 19, 20, 22, 24 agus 25 de na Treoirlínte, mar gheall ar earráid i ríomh an bhunmhéid.
                  
                              —
                           
                           
                              Maíonn na hiarratasóirí ina leith sin, ar an gcéad dul síos, agus luach na ndíolachán a bhí le cur san áireamh chun bunmhéid an phionóis a forchuireadh orthu a ríomh á chinneadh, go ndearna an Coimisiún earráid agus luach na ndíolachán a rinneadh in LEE ina iomláine á chur san áireamh aige. Ar an dara dul síos, measann na hiarratasóirí nach bhfuil údar maith le sannadh an Choimisiún ar chion 18 % de luach na ndíolachán chun bunmhéid an phionóis a chinneadh. Ina theannta sin, chuir an Coimisiún Eorpach i leith Conserve Italia tréimhse rannpháirteach a fhreagraíonn d’fhad an tsáraithe, gan cur san áireamh go raibh a rannpháirtíocht i ngach comhaontú i bhfad níos teoranta agus nach raibh sé ar aon bhealach leanúnach, de bharr gur cuireadh isteach go minic ar fhorghníomhú na gcomhaontuithe.
                           
                        
            
         (1)  Rialachán (CE) Uimh. 1/2003 ón gComhairle an 16 Nollaig 2002 maidir le cur chun feidhme na rialacha iomaíochta a leagtar síos in Airteagail 81 agus 82 den Chonradh (IO L 1, 4.1.2003, lch. 1).